న్యూఢిల్లీ: విపక్షాల ఉప రాష్ట్రపతి అభ్యర్థిగా గోపాలకృష్ణ గాంధీని 18 పార్టీలు ఏకగ్రీవంగా మంగళవారంనాడు ప్రకటించాయి. కాంగ్రెస్ అధినేత్రి సోనియాగాంధీ అధ్యక్షతన జరిగిన సమావేశంలో విపక్ష పార్టీల నేతలు హాజరై గోపాలకృష్ణ గాంధీ అభ్యర్థిత్వాన్ని ప్రకటించారు. గోపాలకృష్ణ గాంధీ మరెవరో కాదు. ఆయన తండ్రి తరపు తాత మహాత్మాగాంధీ అయితే, తల్లి తరపు తాత ప్రముఖ రాజనీతిజ్ఞుడైన సి.రాజగోపాలాచారి. అంటే ఆయన గాంధీ, రాజాజీలిద్దరికీ మనుమడే. గాంధీ-రాజాజీ నేపథ్యం ఉన్నా సొంతంగానే దేశ అత్యున్నత పదవుల్లో ఒకటైన ఉప రాష్ట్రపతి పదవికి విపక్షాల అభ్యర్థి వరకూ ఆయన ఎదగడం విశేషం.దేవదాస్ గాంధీ, లక్ష్మీగాంధీ దంపతులకు 1946 ఏప్రిల్ 22 జన్మించిన  గోపాలకృష్ణ గాంధీ...1968లో ఐఏఎస్ అధికారిగా తన కెరీర్ ప్రారంభించారు. 2004 డిసెంబర్ నుంచి 2009 డిసెంబర్ వరకూ ఆయన పశ్చిమబెంగాల్ గవర్నర్గా పనిచేశారు. ఆ ఐదేళ్లూ పశ్చిమబెంగాల్ రాజకీయాల్లో చాలా కీలకమైన దశ నడిచింది. 2006లో 294 స్థానాలకు గాను 235 సీట్లతో అత్యంత బలంగా ఉన్న లెఫ్ట్ఫ్రెంట్ ప్రాబల్యం ఆ తర్వాత రెండేళ్లకే సింగూర్, నందిగామ్ పోరాటం నేపథ్యంలో ఒక్కసారిగా కొడిగట్టింది. దీంతో తమకు కంచుకోటైన రాష్ట్రంపై లెఫ్ట్ పట్టుకోల్పోగా, తృణమూల్ కాంగ్రెస్ పాపులారిటీ అమాంతం పెరిగిపోయింది. అలాంటి సంక్షోభ సమయంలో ఇరు పార్టీల విషయంలోనూ అత్యంత సంయమంతో గోపాలకృష్ణ గాంధీ వ్యవహరించి మంచిపేరు తెచ్చుకున్నారు.సెయింట్స్ స్టీఫెన్ కాలేజీలో ఇంగ్లీష్ లిటరేచర్లో మాస్టర్స్ చేసిన గోపాలకృష్ణగాంధీ ఐఏఎస్ అయిన తర్వాత 80వ దశకం మధ్యలో తమిళనాడులో పనిచేశారు. 1985, 87 మధ్య భారత ఉపరాష్ట్రపతి కార్యదర్శిగా, ఆ తర్వాత ఐదేళ్లు భారత రాష్ట్రపతి జాయింట్ సెక్రటరీగా పనిచేశారు. 1992 నుంచి 2003 మధ్య కాలంలో ఆయన పలు కీలక పదవులు నిర్వహించారు. 1996 సౌతాఫ్రికాలో భారత హై కమిషనర్గా పనిచేసారు. భారత రాష్ట్రపతికి కార్యదర్శిగా (1997-2000), శ్రీలంకలో భారత హైకమిషనర్గా (2000), నార్వే, ఐస్లాండ్ (2002) అంబాసిడర్గా పనిచేశారు. గోపాలకృష్ణ గాంధీ, ఆయన భార్య తారాగాంధీకి ఇద్దరు కుమార్తెలు సంతానం. కాగా, ప్రస్తుత ఉప రాష్ట్రపతి హమీద్ అన్సారీ పదవీకాలం ఆగస్టు 19తో ముగియనుంది. ఆగస్టు 5న ఉప రాష్ట్రపతి ఎన్నికలు జరుగున్నాయి.
newdhilly: vipakshaala upa rashtrapati abhyardhigaa gopalakrishna gaandheeni 18 paarteelu ekagreevangaa mangalavaaramnaadu prakatinchaayi. congress adhinetri soniyagandhi adhyakshatana jarigina samavesamlo vipaksha paarteela nethalu hajarai gopalakrishna gaandhi abhyardhitvaanni prakatinchaaru. gopalakrishna gaandhi marevaro kaadu. aayana tandri tarapu taata mahatmagandhi ayithe, talli tarapu taata pramukha raajaneetignudaina si.rajagopalachari. ante aayana gaandhi, raajaajeeliddarikii manumade. gaandhi-rajaji nepathyam unna sontamgaane desha atyunnata padavullo okataina upa rashtrapati padaviki vipakshaala abhyarthi varakuu aayana edagadam visesham.devadas gaandhi, lakshmeegaandhii dampatulaku 1946 epril 22 janminchina  gopalakrishna gaandhi...1968loo ias adhikaarigaa tana kereer praarambhinchaaru. 2004 dissember nunchi 2009 dissember varakuu aayana paschimabengal gowernerga panichesaaru. aa aidelluu paschimabengal rajakeeyaallo chala keelakamaina dasha nadichindi. 2006loo 294 sthaanaalaku gaanu 235 seetlatho atyanta balangaa unna leftfrent praabalyam aa tarvaata rendellake singur, nandigam poratam nepathyamlo okkasariga kodigattindi. deentho tamaku kanchukotaina rashtrampai left pattukolpogaa, trinamool congress papularity amaantam perigipoyindi. alanti sankshobha samayamlo iru paarteela vishayamloonuu atyanta samyamamtho gopalakrishna gaandhi vyavaharinchi manchiperu tecchukunnaaru.seints steafen kaalejeelo ingleesh litarecharlo masters chesina gopalakrishnagandhi ias ayina tarvaata 80va dasakam madhyalo tamilanaadulo panichesaaru. 1985, 87 madhya bhaarata uparaashtrapati kaaryadarsigaa, aa tarvaata aidellu bhaarata rashtrapati jaint secrataryga panichesaaru. 1992 nunchi 2003 madhya kaalamlo aayana palu keelaka padavulu nirvahinchaaru. 1996 soutaafrikaalo bhaarata hai kamishanarga panichesaaru. bhaarata raashtrapatiki kaaryadarsigaa (1997-2000), srilankalo bhaarata hycomitionerga (2000), narve, island (2002) ambasidarga panichesaaru. gopalakrishna gaandhi, aayana bharya taaraagaandheeki iddaru kumaartelu santaanam. kaga, prastuta upa rashtrapati hameed ansari padaveekaalam aagastu 19thoo mugiyanundi. aagastu 5na upa rashtrapati ennikalu jarugunnayi.